ဓမ္မဟောင်းကျမ်းလာ ဇာတ်ကြောင်းများ – မော်ဂျူးလ် ခုနစ် – ဒါဝိဒ်မင်းကြီး
ဆွေးနွေးရန်မေးခွန်းများ
သင်ခန်းစာမှ သင်နှစ်သက်သောအရာ သို့မဟုတ် အယူအဆသည် အထူးခြားဆုံးအရာ ဖြစ်သည်ဟု သင်ထင်ပါသလား။ သင်၌မည်သည့်မေးခွန်းများရှိသနည်း။
အစောပိုင်းသစ္စာရှိသောနှစ်များတွင် ဒါဝိဒ်ကို ဘုရားသခင်သည် ထင်ရှားစွာ ကောင်းချီးမင်္ဂလာပေးခဲ့သည်။ ကျွန်ုပ်တို့ သစ္စာရှိသောအခါ ဘုရားသခင်သည် ကျွန်ုပ်တို့အား အမြဲကောင်းချီးမင်္ဂလာပေးပြီး၊ သစ္စာမဲ့သောအခါတွင် ဆုံးမပဲ့ပြင်သည်ဟု သင်ယုံကြည်ပါသလား။ ရှင်းပြပါ။
ဩဇ၏သေတ္တာကိုထိပြီးနောက် ဘုရားသခင်၏လုပ်ရပ်ကြောင့် အလွန်စိတ်ပူပန်နေ သောအသင်းတော်အား သင်မည်သို့ပြောမည်နည်း။ 
ဒါဝိဒ်သည် ဗာသရှေဘနှင့် ဥရိယတို့နှင့်ပတ်သက်၍ ဆိုးရွားသောအပြစ်များကို ကျူးလွန်ခဲ့သည်။ ဘုရားသခင်သည် သူ့ကို “စိတ်နှလုံး၌ညီညွတ်သည်”ဟု ဆက်၍ခေါ်ဆိုနေခြင်းသည် မည်သို့ဖြစ်နိုင်မည်နည်း။(တမန် ၁၃:၂၂) 
ဘုရားသခင်အပေါ် သစ္စာရှိရန် ဒါဝိဒ်၏ပျက်ကွက်မှုသည် သင့်အားစိတ်ဓာတ်ကျစေ သည် သို့မဟုတ် သင့်ကိုခွန်အားပေးသလော။ သင့်အဖြေကို ရှင်းပြပါ။
[bookmark: _Hlk37946811]ဒါဝိဒ်သည် သူ၏အပြစ်အတွက် နောင်တနှင့် နှိမ့်ချမှုဖြင့် အကြိမ်ကြိမ်တုံ့ပြန်ခဲ့သည်။ ဒါဝိဒ်သည် သူ၏အပြစ်အတွက် နောင်တရရန် မည်မျှခက်ခဲသည်ဟု သင်ထင်သနည်း။ သင့်အတွက် အဘယ်မျှလောက်ခက်ခဲနေသနည်း။
နာသန်သည်သူ့ကိုဆုံးမပြီးနောက် ဒါဝိဒ်သည် မိမိကိုယ်ကိုနှိမ့်ချကာ မိမိအပြစ်အတွက် နောင်တရခဲ့သည်။ သင့်ဘဝတွင် သင့်ကိုမေတ္တာနှင့်ရင်ဆိုင်တွေ့သည့်သူတစ်ဦးရှိပါ သလား။ မေတ္တာနှင့်ရင်ဆိုင်ရသည့်အခါ သင်မည်သို့တုံ့ပြန်မည်နည်း။ ခရစ်ယာန်များအနေနှင့် ကျွန်ုပ်တို့အတွက် တာဝန်ခံမှုရှိသည့်လက်တွဲဖော်ရှိရန် အဘယ်ကြောင့်အရေးကြီးသနည်း။
[bookmark: _GoBack]ဒါဝိဒ်နှင့် မေဖိဗောရှက်တို့၏ဇာတ်လမ်းကို ပြန်လည်သုံးသပ်ပါ။ ယောနသန်အပေါ် ဒါဝိဒ်၏သစ္စာရှိမှုကျိန်ဆိုချက်အပေါ် ယနေ့ ကျွန်ုပ်တို့အတွက်  မည်သို့ဖြစ်မည်ဟု သင်ယုံကြည်သနည်း။
သားဖြစ်သူ အဗရှလုံသည် သူ့အားသတ်ရန်ကြိုးစားခဲ့သော်လည်း၊ အဗရှလုံသေဆုံး သွားသည့်အတွက် ဒါဝိဒ်သည် အလွန်ဝမ်းနည်းပူဆွေးခဲ့သည်။ ဒါဝိဒ်၏ချစ်ခြင်း မေတ္တာနှင့် သနားကြင်နာမှုအကြောင်း ၎င်းသည် ကျွန်ုပ်တို့အား မည်သည့်အရာ သွန်သင်ပေးသနည်း။ ဆက်နွှယ်သည့်ပဋိပက္ခများကို ဖြတ်သန်းနေရချိန်တွင် ဤအရာသည် သင့်အတွက် မည်သို့သောပုံသက်သေပြနိုင်သနည်း။ 

ပြန်လည်သုံးသပ်ချက်- ပဋိညာဉ်၏တောင်းဆိုချက်များကို အထူးသဖြင့် ဝတ်ပြုကိုးကွယ်ခြင်းနယ်ပယ်နှင့် တော်ဝင်အခွင့်အာဏာကိုကျင့်သုံးခြင်း၌ သစ္စာစောင့်သိသောကြောင့်၊ ဘုရားသခင်သည် ဒါဝိဒ်၏အစောပိုင်း နှစ်များတွင် မကြုံစဖူးကောင်းချီးမင်္ဂလာများကို သွန်းလောင်းခဲ့သည်။ ရှောလုသေဆုံးပြီးနောက် ဒါဝိဒ်သည် ဘုရားသခင်ထံ လမ်းညွှန်မှုတောင်းခံသောအခါ၊ ယုဒလူတို့သည် ဟေဗြုန်မြို့၌ ယုဒလူမျိုးရှင်ဘုရင်အဖြစ် သူ့အားဘိသိက်ပေးခဲ့သည့် ယုဒပြည်သို့ စေလွှတ်တော်မူခဲ့သည်။ (၂ ဓမ္မရာဇဝင် ၂:၁-၄) ဒါဝိဒ်၏ကတိတော် သားယေရှုသည် ဆုံးဖြတ်ချက်များမချမီ ခမည်းတော်ထံဆုတောင်းခြင်းနှင့် ကိုယ်တော်အပေါ် အပြည့်အဝ သစ္စာရှိခြင်းသည် အလေ့အထဖြစ်ခဲ့သည်။ ယခု ယေရှုသည် သူ၏လူများကိုယ်စား ခမည်းတော်ရှေ့တွင် ဆုတောင်းပြီး၊ ခမည်းတော်သည် သူ၏စကားကို နားထောင်တော်မူခဲ့သည်။
[bookmark: _Hlk37763608][bookmark: _Hlk37851827]ကိစ္စရပ်လေ့လာမှု ၁- ဘုရားသခင်သည် ရှောလု၏နန်းစံအစတွင် ရန်သူများအပေါ်အောင်မြင်ကာ အမျိုးသား စည်းလုံးညီညွတ်ခြင်းအားဖြင့် ကောင်းချီးမင်္ဂလာပေးခဲ့သည်။ သို့သော် ရှောလုသည် သခင်ဘုရားအပေါ် သစ္စာမစောင့်၊ ဘုရားသခင်၏ကျိန်ခြင်းကို ခံယူခဲ့သည်။ ဒါဝိဒ်သည်လည်း ဘုရားသခင်၏ကောင်းချီး မင်္ဂလာများကိုရရှိပြီး ဘုရားသခင်အပေါ် သစ္စာစောင့်သိသောကြောင့် ဘုရားသခင်ထံမှ ကောင်းချီးမင်္ဂလာကို တိုးများလာစေသည်။
ကိစ္စရပ်လေ့လာမှု ၂- Alfonso သည် သခင်ဘုရားအလွန်ကောင်းချီးမင်္ဂလာပေးသော သင်းအုပ်ဆရာဖြစ် သည်။ သူ့တွင် အံ့သြဖွယ်ကောင်းသော မိသားစု၊ သူ့ကိုချစ်သောသားသမီးများ၊ သူ့ကိုချစ်သောဇနီးသည်၊ တိုးပွားလာသောအသင်းတော်ရှိပြီး၊ လူများစွာကိုကောင်းချီးမင်္ဂလာပေးရန် သခင်သည်သူ့ကို အသုံးပြုခဲ့ သည်။ သို့သော် သခင်၏ကောင်းချီးမင်္ဂလာများ တိုးလာသည်နှင့်အမျှ၊ Alfonso သည် အခြားသူများထက် တစ်နည်းတစ်ဖုံ သာလွန်သည်ဟု ခံစားလာသည်။ ထာဝရဘုရား၏ကောင်းချီးမင်္ဂလာကြောင့် သူသည် မာနထောင်လွားခဲ့သည်။  သူသည် ဆုတောင်းခြင်းဖြင့် သခင်ဘုရားနှင့် တိုင်ပင်ခြင်းကို ရပ်တန့်ခဲ့သည်။ သူသည် နေ့စဉ် သမ္မာကျမ်းစာဖတ်ခြင်း၊ ဇနီးဖြစ်သူနှင့်အတူ ဆုတောင်းခြင်းကို ရပ်တန့်ခဲ့သည်။ သူသည် လူများနှင့်တွေ့ဆုံရန် ပို၍အလုပ်များလာပြီး တရားဒေသနာပြင်ဆင်ချိန်နည်းပါးလာသည်။ သူ၏ တရားဒေသနာများသည် ကျမ်းစာသွန်သင်ချက် တစ်ဖြည်းဖြည်းလျော့နည်းလာသည်။ နောက်ဆုံး သူ့မိန်းမကို အခြားတစ်ယောက်အတွက် ထားခဲ့သည်။ အသင်းတော်သည် သူ့ကိုထွက်သွားရန် တောင်းဆိုသော်လည်း၊ အသင်းသားတစ်ဝက်နှင့်အတူ အသင်းတော်အသစ် ဖွဲ့ခဲ့သည်။
ကိစ္စရပ်လေ့လာမှု ၃- Cesar သည် ဘုရားသခင်အလွန်ကောင်းချီးမင်္ဂလာပေးသော သင်းအုပ်ဆရာ ဖြစ်သည်။ သူ့တွင် အံ့သြဖွယ်ကောင်းသော မိသားစု၊ သူ့ကိုချစ်သောသားသမီးများ၊ သူ့ကိုချစ်သောဇနီးသည်၊ တိုးပွားလာသောအသင်းတော်ရှိပြီး၊ လူများစွာကိုကောင်းချီးမင်္ဂလာပေးရန် သခင်သည်သူ့ကို အသုံးပြုခဲ့ သည်။ ဘုရားသခင်သည် သူ့ကိုဆက်၍ကောင်းချီးမင်္ဂလာပေးသည်နှင့်အမျှ၊ ဘုရားသခင်အပေါ် ကြင်နာမှုဖြင့် နှိမ့်ချခဲ့သည်။ ဘုရားသခင်အပေါ် သစ္စာရှိဖို့နှင့် ကိုယ်တော်၏လမ်းညွှန်မှုကိုရှာရန် ပိုကြိုးစားခဲ့သည်။ သူ၏အသင်းတော်သည် အလွန်ကြီးထွားလာကာ၊ ဒုတိယအသင်းတော်ကိုပင် တည်ထောင်နိုင်ခဲ့သည်။
မေးခွန်းများ ပြန်လည်ဆင်ခြင်သုံးသပ်ခြင်း
1. ရှောလုနှင့် ဒါဝိဒ်တို့သည် ဘုရားသခင်၏ကောင်းချီးမင်္ဂလာများကို ကိုင်တွယ်ပုံနှင့် ပတ်သက်၍ နှိုင်းယှဉ်ပါ။ 
1. Alfonso နှင့် Cesar တို့သည် ဘုရားသခင်၏ကောင်းချီးမင်္ဂလာများကို ကိုင်တွယ်ပုံနှင့် ပတ်သက်၍ နှိုင်းယှဉ်ပါ။
1. ဘုရားသခင်ထံမှ မည်သည့်ကောင်းချီးမင်္ဂလာများကို သင်တွေ့ကြုံခံစားခဲ့ရသနည်း။
1. ဤကောင်းချီးမင်္ဂလာများသည် သင့်အား မည်သို့အကျိုးသက်ရောက်စေခဲ့သနည်း။
1. ခက်ခဲသောအခြေအနေများ သို့မဟုတ် စိန်ခေါ်မှုများသည် သင့်နှင့် သင့်ယုံကြည်ခြင်းကို မည်သို့အကျိုးသက်ရောက်စေခဲ့သနည်း။
1. သင့်အတွေ့အကြုံအပေါ်အခြေခံ၍၊ သင်သည် ဘုရားသခင်ကိုယုံကြည်မှုရပ်တန့်ပါက သင့်အား ဘုရားသခင်၏ကောင်းချီးမင်္ဂလာများ ထိခိုက်စေနိုင်ပုံအကြောင်း ဆွေးနွေးပါ။
1. သင်၏အတွေ့အကြုံကိုအခြေခံ၍ ဘုရားသခင်အားမယုံကြည်ပါက သင့်အား ခက်ခဲသောအခြေအနေများတွင် အကျိုးသက်ရောက်စေပုံအကြောင်း ဆွေးနွေးပါ။
1. သင့်အတွေ့အကြုံအပေါ်အခြေခံ၍ အခြေအနေကောင်းများ—သခင်ထံမှဆုကျေးဇူး များ—ပိုမို ထိရောက်သောနိုင်ငံတော်ကိုယ်စားလှယ်တစ်ဦးဖြစ်လာစေရန် ကူညီပေးနိုင်ပုံအကြောင်း ဆွေးနွေးပါ။
1. သင့်အတွေ့အကြုံအပေါ်အခြေခံ၍ ခက်ခဲသောအခြေအနေများသည် သင့်အား ကြီးထွားရန်နှင့် ပိုမိုထိရောက်သောနိုင်ငံတော်ကိုယ်စားလှယ်ဖြစ်လာစေရန် ကူညီပေးနိုင်ပုံအကြောင်း ဆွေးနွေးပါ။
1. သင်၏အဖွဲ့တွင် အောက်ပါတို့ကို ဆွေးနွေးပါ– သင့်အတွေ့အကြုံအပေါ်အခြေခံ၍ သခင်ထံမှကောင်းချီးမင်္ဂလာများသည် သင့်လူ့အဖွဲ့အစည်းတန်ဖိုးထားသောအရာ များနှင့် အမြဲတူနေပါသလား။
1. တစ်စုံတစ်ခုအကြောင်း သခင်ဘုရားကို တိုင်ပင်သောအခါ၊ ကိုယ်တော်ပေးသော မည်သည့်အဖြေပင်ဖြစ်စေ သင်လက်ခံလိုပါသလား။ ဥပမာများပေးပါ။
လုပ်ဆောင်ရန်လုပ်ငန်းများ
1. ခရစ်ယာန်ငါးဦးအား ဘုရားသခင်ထံမှရရှိသော ထိပ်တန်းကောင်းချီးမင်္ဂလာများကို စာရင်းပြုစုရန် တောင်းဆိုပါ။ ထို့နောက် ဤကောင်းချီးမင်္ဂလာများသည် သူတို့၏ ဝိညာဉ်ရေးကျန်းမာမှုကို မည်သို့အကျိုးသက်ရောက်စေသနည်းဟု သူတို့ကိုမေးပါ။ သူတို့၏ အဖြေများကို ချရေးပါ။ ကျမ်းစာရှုထောင့်မှ သူတို့၏အဖြေများကို စစ်ဆေးသောစာမျက်နှာ ၁ မျက်နှာရေးပါ။ 
1.  ဘုရားသခင်ထံမှ သင်ရရှိခဲ့သော ကောင်းချီးမင်္ဂလာများအားလုံးကို စာရင်းပြုစုပါ။ ဒုတိယကော်လံတစ်ခုတွင်၊ ကောင်းချီးမင်္ဂလာတစ်ခုစီသည် ကမ္ဘာကတန်ဖိုးထားရမည့် အရာများ ဟုတ်မဟုတ် ဖော်ပြပါ။ တတိယကော်လံတွင် ဤကောင်းချီးမင်္ဂလာရရှိ ခြင်းသည် သင့်အား မည်သို့အကျိုးသက်ရောက်စေကြောင်း ဖော်ပြပါ။ ယုံကြည်ခြင်းနှင့် ကိုယ်တော်အပေါ် မှီခိုအားထားခြင်းဖြင့် သင်ကောင်းချီးမင်္ဂလာများ ရရှိခြင်းအလို့ငှာ ကူညီပေးရန်သခင်ဘုရားထံ တောင်းလျှောက်ပါ။
